ԴԱՎԹՅԱՆ ԱՆԱՀԻՏ ԱՐՍԵՆԻ | -= ԶԱՆԳԵԶՈՒՐ=-
« ԴԱՎԹՅԱՆ ԱՐՏԱՇԵՍ ԻՍՐԱՅԵԼԻ
ԴԱՎԹՅԱՆ ԱՍԾԱՏՈՒՐ ՓԱՐԱՄԱԶԻ »
ԴԱՎԹՅԱՆ ԱՆԱՀԻՏ ԱՐՍԵՆԻ
Ծնվել է 1921թ. Կապանի Չափնի գյուղում, գյուղացու ընտանիքում: Սկզբնական կրթությունը ստացել է Արծվանիկի դպրոցում, ապա սովորել և 1939թ. ավարտել է Կապանի մանկավարժական ուսումնարանը, ուսուցչական աշխատանքի անցել Արծվանիկի միջնակարգ դպրոցում:
1942թ. դեկտեմբերի 21-ին զորակոչվել է բանակ, ծառայել Հյուսիսային կովկասյան ռազմաճակատի 339-րդ հակաօդային
գնդի 3-րդ զորամասում, որպես կապավոր, մասնակցել Հյուսիսային Կովկասի մի շարք քաղաքների ու բնակավայրերի պաշտպանության մարտերին: Գրոզնի և Մոզդոկ քաղաքների պաշտպանության ընթացքում մարտական առաջադրանքերը հաջողությամբ կատարելու համար արժանացել է հրամանատարության շնորհակալությանը:
Մեծ հայրենականի հաղթական ավարտից հետո Անահիտ Դավթյանը վերադառնում է հայրենիք և անցնում մանկավարժական աշխատանքի` նախ հայրենի Չափնի գյուղի դպրոցում, ապա 1947թ. Կապան քաղաքի Արփիկ բանավանի 7-ամյա դպրոցում: 1971թ. տեղափոխվում է Կապան քաղաքի թիվ 7 միջնակարգ դպրոցը:
1976թ. անցել է կենսաթոշակի: Անահիտ Դավթյանի ամուսինը` Հովհաննես Հակոբյանը, Հայրենական մեծ պատերազմի վետերան էր և անվանի մանկավարժ, որդին` Յուրիկ Հակոբյանը, պատմության ուսուցիչ է քաղաքի թիվ 1 միջնակարգ դպրոցում և ակտիվ մասնակցություն է ցուցաբերում աշակերտության և երիտասարդության ռազմահայրենասիրական դաստիարակության աշխատանքներին:
Метки: ԱՆԱՀԻՏ, ԱՐՍԵՆԻ, ԴԱՎԹՅԱՆ
This entry was posted on 2010/05/01 at 14:46 and is filed under Հայրենական պատերազմի մասնակիցներ, Սյունեցիներ.	You can follow any responses to this entry through the RSS 2.0 feed. You can leave a response, or trackback from your own site.